কড়া নাড়ছে তৃতীয় ঢেউ, পুর বৈঠকে শিশুস্বাস্থ্যে গুরুত্ব ফিরহাদের

কলকাতা:  করোনার দ্বিতীয় ঢেউয়ের রেশ এখনও কাটেনি। তারমধ্যেই  দরজায় কড়া নাড়ছে তৃতীয় ঢেউ।  তাই বিপদ আসার আগেই সংক্রমণ মোকাবিলায় প্রস্তুত থাকতে চায়  কলকাতা পুরসভা। সেই বিষয়ে বুধবার পুরসভার চিকিৎসক ও স্বাস্থ্য আধিকারিকদের নিয়ে বৈঠক করলেন পুর প্রশাসক মন্ডল চেয়ারম্যান ফিরহাদ হাকিম।

আরও পড়ুন: করোনার টিকা বা নেগেটিভ রিপোর্ট ছাড়াও এখন যাওয়া যাবে দিঘায়

বিশ্বস্বাস্থ্য সংস্থা তরফে আগেই বলা হয়েছে,  এই সংক্রমণের জেরে সবথেকে বেশি আক্রান্ত হওয়ার সম্ভাবনা রয়েছে শিশুদের। সেই জন্য সংক্রমণের হাত থেকে শিশুদের রক্ষা করতে একগুচ্ছ পরিকল্পনা নেওয়ার কথা ভাবছে পুরসভা। এরজন্য  কলকাতা পুরসভার চিকিৎসক ও স্বাস্থ্য আধিকারিক সহ স্বাস্থ্যকর্মীদের নিয়ে করোনার তৃতীয় ঢেউ মোকাবিলার ক্ষেত্রে কি কি পদ্ধতি অবলম্বন ও সাবধানতা নেওয়া প্রয়োজন তা নিয়ে একটি কর্মশালারও আয়োজন করা হব। সেই কর্মশালায় পুরসভার চিকিৎসকরা ছাড়াও ছিলেন শিশু বিশেষজ্ঞরাও। যেহেতু শিশুদের এখনও ভ্যাকসিনেশন হয়নি তাই পর্যাপ্ত পরিমাণে আইসিইউ প্রস্তুত রাখার নির্দেশ দেন তিনি।  শিশুরা যাতে কোনওভাবে কষ্ট না পায় সেদিকে খেয়াল রাখবে প্রশাসন। জানিয়েছেন ফিরহাদ হাকিম। ‌সেইসঙ্গে  শহরবাসীকে সচেতন থাকার আহ্বান জানিয়েছেন তিনি। অনুরোধ করেছেন করণা বিধি মেনে চলার।‌

আরও পড়ুন: ভ্যাকসিনেশনকে কেন্দ্র করে চরম বিশৃঙ্খলা অন্ডালের স্বাস্থ্যকেন্দ্রে

করোনা তৃতীয় ঢেউ যখন দরজায় কড়া নাড়ছে সেই সময় প্রশ্ন উঠেছে ভ্যাকসিনের সংকট নিয়েও।‌ কারণ কোভিশিল্ডের জোগান থাকলেও কোভ্যাকসিন নিয়ে ইতিমধ্যেই জটিলতা সৃষ্টি হয়েছে। পর্যাপ্ত পরিমাণে কোভ্যাকসিন  রাজ্যের না আসায় থমকে রয়েছে দ্বিতীয় পর্যায়ের টিকাকরণ। যার ফলে প্রতিনিয়ত প্রশ্নের মুখে পড়তে হচ্ছে কলকাতা পুরসভা রাজ্য স্বাস্থ্যদফতরে কে। সেই প্রসঙ্গে পুর প্রশাসক জানান, পর্যাপ্ত পরিমান ভ্যাকসিন চেয়েও কেন্দ্রের কাছ থেকে তা পাচ্ছেনা রাজ্য।

করোনা প্রসঙ্গ ছাড়াও এদিন রাজনৈতিক প্রশ্নেও মুখ খোলেন ফিরহাদ। তিনি বলেন, ২০২১ এর মতো  ২০২৪ এ লোকসভা নির্বাচনেও বিজেপির পরাজয়ের ধারা বজায় থাকবে।